
Tájékoztató
Budapest Főváros Önkormányzata bevételeinek és kiadásainak
2021. I-VII. havi alakulásáról


ÖSSZEFOGLALÓ

Az Önkormányzat 2021. I-VII. havi költségvetési gazdálkodását a koronavírus járvány miatt kialakult nehéz gazdasági helyzet, valamint az előző évi mértéket meghaladó további kormányzati megszorítások kezelése alapvetően kedvezőtlenül befolyásolta, azonban a nehezített körülmények mellett is biztosított volt az önkormányzat működőképessége, a közfeladatok ellátása. 

Működési oldalon Budapest gazdálkodását 2021. július végén a tervezett költségvetési bevételek 13,1%-os, a költségvetési kiadások időarányost kis mértékű (-0,4%) időarányos alulteljesülése jellemezte. 
[bookmark: _Hlk75879606]A működési bevételek alultejesülését egyrészt az Államháztartáson belüli működési támogatások időarányostól elmaradó teljesülése, másrészt az Államháztartáson belüli működési kölcsönök visszatérülésének alacsony szintje határozta meg, melyet az iparűzési adó bevételek időarányoshoz közeli teljesülése némileg kompenzált. Ez utóbbi két bevétel típusra a nem időarányos teljesülés a jellemző. A BGYH Zrt. részére nyújtott 7,4 milliárd Ft összegű tulajdonosi kölcsön visszafizetése nem időarányos, az időszak végéig 2,3 milliárd Ft visszafizetésre került, és a szerződés szerint év végéig várhatóan a teljes összeg megtérül. A Közhatalmi bevételek teljesítése az időarányoshoz közeli, azonban az év során nem egyenletesen teljesül. A március 15-ig esedékes iparűzési adóelőleg fizetés mellett az adózók május 31-ével fizették a 2020. évi adóbevallás szerint még esedékes fizetési kötelezettségüket mivel a humánjárvány miatti jogszabályváltozásból eredően a 2020. decemberi feltöltés elmaradt. 
A működési kiadások szintjét – az előirányzat súlyát is figyelembe véve – alapvetően az Egyéb működési célú kiadások 7,5%-os időarányost meghaladó teljesülése határozta meg. Emellett a tavalyi év azonos időszakához képest a soron 20,5 milliárd Ft-tal több kiadás realizálódott. Ennek oka egyrészt, hogy a humánjárvány miatt kiesett menetdíjbevétel pótlására a BKK Zrt. részére a közösségi közlekedési feladatokra a tavalyi év hasonló időszakához képest 2021. július végéig 2.637,3 millió Ft-tal több támogatás utalására volt szükség. 
Jelentős működési kiadási tétel még a központi költségvetést illető szolidaritási hozzájárulás összege, melyre a 2020. július végéig teljesített 8,0 milliárd Ft-tal szemben 2021. azonos időszakára 21,2 milliárd Ft-ot kellett befizetni. Éves szinten a szolidaritási hozzájárulás összege az előző évhez képest várhatóan 13,6 milliárd Ft-tal lesz magasabb. 

Felhalmozási oldalon a tervezettnél alacsonyabb teljesülés továbbra is meghatározó. Míg a bevételek terén a módosított előirányzat 25,6%-a teljesült (2020. év: 6,7%), addig a kiadások a tervezett előirányzat 16,2%-án (2020. év: 14,3%) valósultak meg. A Felhalmozási bevételek tekintetében az elmaradást alapvetően az Áht-n belüli felhalmozási célú támogatások alacsony mértékű teljesülése okozta (19,0%), ugyanakkor a Beruházási és Felújítási kiadások teljesülése is elmaradt a tervezettől (13,6%, illetve 20,3%). 

A Finanszírozási műveletek esetében a módosított bevételek 2,0%-kal az időarányos tervezett előirányzat felett teljesültek az időszak végére. Ennek oka egyrészt, hogy az időarányosan tervezettnél nagyobb mértékű értékpapír értékesítésére volt szükség a negatív költségvetési egyenleg finanszírozásához. 
A finanszírozási kiadások tekintetében a teljesítés július végén az időarányos előirányzatot meghaladó volt a További belföldi finanszírozás kiadásainak 100%-ra történt teljesülése miatt.

A humánjárvány miatti veszélyhelyzethez kapcsolódóan a Fővárosi Önkormányzat 2021. július 31-ig 1.162,9 millió Ft összeget különített el, melyből a tárgyidőszak végéig 537,8 millió Ft került kifizetésre. 
Tárgyidőszak végéig 276,9 millió Ft volt az elkülönített bankszámlára magánszemélyektől, vállalkozásoktól, civil szervezetektől érkezett támogatás. 


BEVÉTELEK 

Bevételi előirányzatok teljesülése

2021. július végén az Önkormányzati bevételek a 434.912,4 millió Ft összegű (korrigált) módosított előirányzat 52,4%-án, 227.709,6 millió Ft-ra teljesültek, amely az időarányos teljesítéstől 10,2%-kal marad el, elsősorban az államháztartáson belülről érkező működési, illetve felhalmozási célú támogatások időarányos elmaradása miatt.

[footnoteRef:1] [1:  A Bevételek tábla sorai a költségvetési rendelet adataiból készültek, azonban a sorok átrendezésre kerültek működési és felhalmozási csoportosítás szerint. A sorok számozása az eredeti táblázat számozását követi. 

] 

Bevételi előirányzatok teljesülése az előző évhez képest

A bevételi előirányzatok előző évhez képest magasabb teljesítését általánosságban az okozta, hogy a 2021. évre 31,3 milliárd Ft-tal alacsonyabbra tervezett bevételekkel szemben a teljesítés jelentősen meghaladta az előző évit (+9 milliárd Ft), alapvetően az ipa bevételek 2021. évi sajátos alakulása miatt.

A bevételek érvényes módosított előirányzatához viszonyított teljesülése a tárgyidőszak végéig 5,5% ponttal haladta meg az előző év hasonló időszakának adatait. Ezen belül nagyobb változás a következő sorokon volt. A módosított előirányzathoz képest a Működési célú támogatások áht-n belülről 6,3% ponttal, a Közhatalmi bevételek 22,4% ponttal, a Működési célú átvett pénzeszközök 13,6% ponttal a Felhalmozási bevételek 611,9% ponttal, a Felhalmozási célú áht-n belüli támogatások 13,0% ponttal, a Felhalmozási célú átvett pénzeszközök 67,6% ponttal magasabban alakultak, ugyanakkor a Működési bevételek 22,7% ponttal maradtak el az előző év azonos időszakához viszonyítva.


A Működési célú támogatások áht-n belülről sor az előző év azonos időszaki teljesítését 6,3% ponttal haladta meg. Ezen belül a Helyi önkormányzatok működésének általános támogatása a tavalyi évhez képest nagyságrendileg magasabb, és tartalmában új elemekkel bővülő előirányzattal és teljesítéssel rendelkezett (2020. év előirányzat: 26,2 millió Ft, tény: 23,2 millió Ft, 2021. év előirányzat: 7.091,6 millió Ft, tény: 4.255,1 millió Ft). Az előirányzat a tavalyi évvel szemben 2021. évben tartalmaz zöldfelület-gazdálkodásra, közvilágításra, közutak, köztemető fenntartásra továbbá a hivatal működésére is támogatást, összesen 7.063,2 millió Ft összegben.
A Közhatalmi bevételek teljesülése meghaladta a tavalyi év azonos időszakának teljesülési arányát. Az összehasonlítást azonban torzítja, hogy a humánjárvány miatt eltérő jogszabályi előírásokra tekintettel az iparűzési adó bevallási és befizetési kötelezettség a vizsgált évek vonatkozásában nem azonos időpontokra esett. A humánjárvány miatti jogszabályváltozásból eredően a 2020. decemberi feltöltés elmaradása miatt az adózók 2021. május 31-ével fizették meg az éves adóbevallás szerint még esedékes fizetési kötelezettségüket.
A Működési célú átvett pénzeszközöknél szerepel 7.401,5 millió Ft előirányzattal a BGYH Zrt. részére, a Rác Fürdő és a Hotel tulajdonjogának megszerzése érdekében nyújtandó kamatmentes tagi kölcsön, melyre a teljesítés a tárgyidőszak végéig megtörtént. A kölcsönből 2.280,9 millió Ft visszafizetésre került a tárgyidőszak végéig, a fennálló tartozás visszafizetésére a szerződés szerint 2021. december végéig sor kerül. A soron 2020. évben is megtervezésre került a fenti kölcsön törlesztésének az összege, azonban a folyósításra és egy részének visszafizetésére csak idén került sor. 
A Felhalmozási bevételek magasabb alakulása a tervezett előirányzat eltérő, lényegesen alacsonyabb mértékének tudható be. A 2021. évi 344,7 millió Ft-tal szemben, 2020. évben a költségvetésben ezen a címen 3.175,3 millió Ft előirányzat szerepelt, elsősorban az önkormányzati körben tervezett ingatlanértékesítésből származó bevétel eredményeként. A sor teljesülése 2020. tárgyidőszakának végén 424,6 millió Ft, 2021. évben pedig 2.155,4 millió Ft.
A Felhalmozási célú áht-n belüli támogatásoknál az előirányzat nagyságrendje hasonló volt a két év azonos időszakában, de a támogatások nem időarányosan teljesültek, a támogatási szerződések ütemezésének megfelelően érkeztek be.
Felhalmozási célú átvett pénzeszközök esetében az előirányzat nagyságrendje azonos a két évben, azonban tárgyévben korábbi évek támogatásának elszámolásából adódó nem tervezett bevételek is realizálódtak az időszak végéig. Ezen bevételek nagyságrendje nem gyakorol jelentős hatást a teljes bevétel alakulására.

A Működési bevételek 2021. július végi teljesülése, 22,7 % ponttal maradt el a 2020. év azonos időszakának teljesülésétől, elsősorban a Tulajdonosi bevételek 21,5% ponttal alacsonyabb alakulása miatt. 2020. július végéig jelentős, az önkormányzati közművagyon bérbeadásából származó 2019. évről áthúzódó bevétel teljesült (1,7 milliárd Ft). Ezzel szemben a tárgyévben a közművagyon bérbeadásából csak a tárgyévet érintő bevételek érkeztek be. 





















KIADÁSOK 

A kiadási előirányzatok teljesülése

2021. július végén az önkormányzati kiadások a 434.912,4 millió Ft összegű (korrigált) módosított előirányzat 48,6%-án, 211.569,7 millió Ft-ra teljesültek, amely az időarányos teljesüléstől 16,6%-kal maradt el. Ennek oka elsősorban, hogy felhalmozási kiadások 72,2%-kal (48.903,0 millió Ft-tal), térnek el negatív irányba a tervezettől. A működési célú kiadások csupán 0,4%-kal maradnak el az időarányostól.

[image: ]

Kiadási előirányzatok teljesülése az előző évhez képest

A bevételi előirányzathoz hasonlóan, a kiadások módosított előirányzata összességében szintén 31,3 milliárd Ft-tal alacsonyabban került megtervezésre, míg a teljesítés összege, ez esetben is jelentősen meghaladta az előző évit (+25,3 milliárd Ft), így arányaiban magasabb teljesítés mutatkozik, különös tekintettel a szolidaritási hozzájárulás megemelt összegére.

[bookmark: _Hlk75517168]A kiadásoknak az érvényes módosított előirányzathoz viszonyított teljesülése a tárgyidőszak végéig 8,7% ponttal haladta meg a 2020. július végi adatokat. Ezen belül az Egyéb működési kiadások 7,1% ponttal, a Beruházások 3,7% ponttal magasabban alakultak. Ugyanakkor a Felújítások 3,1% ponttal maradtak el az előző év azonos időszakától.
Az Egyéb működési kiadásokon belül a magasabb teljesítést nagyrészt az Egyéb működési célú támogatások áht-n kívülre és az EU-nak sor korábbi időszakhoz képest 4,7 % pontos emelkedése okozta. Ezen belül, a humánjárvány negatív gazdasági hatásai ellensúlyozására a BKK Zrt. részére a közösségi közlekedésszervezői feladatok ellátására biztosított többlettámogatás emelhető ki, amely az előző év azonos időszakához képest 2.637,3 millió Ft-tal volt magasabb.
Jelentős változás okozott a kiadási összeg alakulásában a szolidaritási hozzájárulás tavalyi évhez képest 13,2 milliárd Ft-tal magasabb összegű kötelezettségének teljesítése (2020. év: 8 milliárd Ft, 2021. év: 21,2 milliárd Ft).
A Beruházások az alacsonyabbra tervezett előirányzatok mellett 3,7% ponttal magasabban teljesültek, ahol az előző év azonos időszakának előirányzatával szintezve, a 2021. I-VI. havi teljesítés 8,9% lenne (2020. év 9,9 %). 

Felújítások szintén alacsonyabbra tervezett előirányzata 3,1% ponttal alacsonyabban teljesült. A legnagyobb elmaradás az önkormányzati felújítások soron valósult meg, ahol mindkét évben jelentős előirányzattal rendelkező BKK Zrt. útfelújítási feladatai előirányzat az előző évi 84,1%-hoz képest 0,08%-ra, a Budapest Közút Zrt. útfelújítási feladatai előirányzat az előző évben 50,0%-ra teljesült, szemben a tárgyévi 7,4%-kal.
[bookmark: _Hlk64453228]
Költségvetési egyenleg alakulása

A járványügyi helyzetnek az önkormányzati gazdálkodásra gyakorolt negatív hatásai a bevételek és a kiadások kedvezőtlen alakulása mellett, a költségvetési egyenleg alakulásában is megmutatkoznak.

A teljesített költségvetési bevételek és kiadások kumulált egyenlege 2020. július végéhez képest (71,0 milliárd Ft hiány), 66,5 milliárd Ft hiányt mutat. Ezen belül a költségvetési működési hiány 56,0 milliárd Ft (2020. évben 50,7 milliárd Ft hiány), a költségvetési felhalmozási hiány 10,5 milliárd Ft (2020. évben 20,3 milliárd Ft hiány). 

2021. július végéig az értékpírok 74,9 milliárd Ft-os nyitó állományából 53,7 milliárd Ft került felhasználásra, a záró állomány 21,2 milliárd Ft-ra csökkent. 2020. év azonos időszakában az értékpapírállomány csökkenése 57,6 milliárd Ft volt. 
[bookmark: _Hlk49412404][bookmark: _Hlk46750710]
Budapest, 2021. augusztus 30.

Készítette:
Budapest Főváros Főpolgármesteri Hivatal Pénzügyi, Számviteli és Vagyonnyilvántartási Főosztály

Megjegyzés:
A tájékoztató kontrolling szempontok figyelembevételével, az Önkormányzat és intézményei, illetve a Főpolgármesteri Hivatal könyvviteli nyilvántartásában szereplő kumulált adatok alapján, a külső felhasználók számára készült. 
. 

Költségvetési egyenleg: korrigált kvetési bevételek és 

kvetési kiadások egyenlege

-          71 021 509    -       66 549 411    

Működési célú-         50 713 132    -      56 039 030    

Felhalmozási célú-         20 308 377    -      10 510 381    

Korrigált finanszírozási bevételek és kiadások egyenlege          103 498 852            82 689 253    

KORRIGÁLT BEVÉTELEK ÉS KIADÁSOK EGYENLEGE 

(Maradvány)

           32 477 343            16 139 842    


